Dwutlynek wůngla
Dwutlynek wůngla (CO2) - ńyorgańičny zwjůnzek chymičny. We tymperatuře pokojowyj je to bezbarwny, bezwůnny a ńypalny gaz, dobře rozpuščalny we wodźe a ćynžšy uod powjytřa (kole 1,5 razy). Dwutlynek wůngla je produktym spolańo a uoddychańo. Je wykořistywany bez rośliny we proceśe fotosyntezy. Twoři śe při utlyńańu a fermyntacyji substancyji uorgańičnych. Wystympuje na grubach, cukrowńach, gořelńach, wytwůrńach win, silosach zbožowych, browarach a studźynkach kanalizacyjnych. W mouych stynžyńach ńy je trujůncy, nale we wjynkšych dwutlynek wůngla je škodliwy do zdrowja a nawet zabijo. Jygo dźouańy powoduje powstowańy hiperkapńi, a co za tym idźe kwaśicy uoddechowyj i we nostympstwje uobřynku můzgu.
szl_Latn szl_Latn